[{"text_idx": "#000003", "text": "Euskadik bere zaleak zirrararaziko dituen..."}, {"text_idx": "#000007", "text": "Lehendakariak bere hitzaldian nabarmendu duenez, Pariseko aurkezpen hau betetako ametsa dela. \u201cEkitaldi honetan parte hartzen dugun euskal erakunde guztiok aukera hau aprobetxatzeko ilusioarekin bat gatoz, Euskadi zer den, eta munduan zer izan nahi duen ezagutarazteko ilusioa. Aspaldi amestutako Grand De\u0301part Pays Basque egia bihurtu da. Euskadi 2023ko Tourraren anfitrioia izango da\u201d."}, {"text_idx": "#000008", "text": "Era berean, Lehendakariak azpimarratu du Euskadik pasioz biziko dituela Grand De\u0301parta osatzen duten hiru etapak. \u201cEmozio hori gure oroimenean geratuko da, baita lasterketa handi honen oroimenean ere. Euskadi kontzienteki prestatzen ari da. Euskadik txirrindularitzaren balio berberak partekatzen ditu: talde lana, esfortzua, atzean doanari laguntzea eta, beti, garaipenak modu kolektiboan ospatzea\u201d, adierazi du."}, {"text_idx": "#000010", "text": "Lehendakariaren hitzaldia amaitu ondoren, lehen aldiz proiektatu da Grand De\u0301part Pays Basque 2023ren ikus-entzunezkoa Bideoak, Euskadiko paisaia ederrak erakusteaz gain, euskal zaleek Tourrarekiko eta, oro har, txirrindularitzarekiko duten grina, gogoa, suharra eta ilusioa erakusten ditu."}, {"text_idx": "#000012", "text": "Ohi bezala, Christian Prudhomme Tourreko zuzendariak 2023ko Frantziako itzulia osatzen duten 21 etapen xehetasunak azaldu ditu. Aurkezpenean ezagutarazi da Baiona izango dela uztailaren 3an Amorebieta-Etxanon hasiko den hirugarren etaparen helmuga."}, {"text_idx": "#000013", "text": "Era berean, ekitaldian ASO erakundeak antolatutako Emakumezkoen Frantziako Tourraren bigarren edizioa aurkeztu da. Maila goreneko proba hau 2023ko uztailaren 23an hasi eta hilaren 30an bukatuko da, eta guztira zortzi etapa izango ditu."}, {"text_idx": "#000027", "text": "\ud83d\udeb4\ud83c\udffb Euskadi presenta en Pari\u0301s el #GrandDe\u0301part del #Tour2023 que hara\u0301 vibrar a su aficio\u0301n."}]